title: Plegadis falcinellus
text: A dalleta negra (Plegadis falcinellus (Linnaeus, 1766)) ye una au d'a orden d'os Pelecaniformes y familia Threskiornithidae que se reproduz en puestos dispersos en rechions calidas d'Europa, Asia, Africa, Australia y as rechions de l'Atlantico y lo Caribe d'America. Se creye que s'orichinó en o Viello Mundo y s'extendió naturalment dende Africa dica lo norte d'America d'o Sud en o sieglo XIX, dende an s'extendió a America d'o Norte.
  
  S'alimenta en auguas muit mica fundas y fan niedo en paúls d'augua dulza u salobrenca pretas de vechetación. Tamién se pueden trobar en lacunas, planas aluvials, praus humidos, entibos, estanyos d'auguas residuals, rozals y tierras de cautivo irrigadas.
  
  A suya dieta ye variable seguntes a temporada y depende muito d'o que sía disponible. As presas incluyen insectos adultos y tenyas, musclos (p. eix. caragols), crustazios (p. eix. cangriellos de río) y ocasionalment peixes, amfibios, sargantanas, chicotas sierpes y pollets d'aus.
  
  Mide entre 48 y 66 cm de luengo, con un promeyo de 59,4 cm y una envergadura de 80 a 105 cm. A masa corporal puede oscilar entre 485 y 970 g.
  
  Referencias
  
  Vinclos externos 
  
  Plegadis